Ջոն Վելդման

**Ջոն Վելդման** (; ), հոլանդացի ֆուտբոլիստ, պաշտպան: Պարամարիբոյում ավիավթարի հետևանքով զոհված ֆուտբոլիստ Էլֆրիդ Վելդմանի կրտսեր եղբայրը: Ջոնը ՊՍՎ ակումբի սան է, հանդես է եկել նաև «Վիլլեմում», «Սպարտայում», «Այաքսում», «Վիտեսում» և «Ռոզենդալում»: Ֆուտբոլային կարիերայի 15 տարիների ընթացքում Նիդերլանդների բարձրագույն դիվիզիոնում անցկացրել է 287 հանդիպում, սակայն այդպես էլ ոչ մի գնդակ չի խփել: Նիդերլանդների հավաքականի կազմում 1996 թվականին անցկացրել է մեկ խաղ, հավաքականի կազմում մասնակցել է 1996 թվականի Եվրոպայի առաջնությանը, սակայն այդպես էլ ոչ մի հանդիպում չի անցկացրել մրցաշարում:

## Կենսագրություն
Ջոն Ֆիցջերալդ Վելդմանը ծնվել է 1968 թվականի փետրվարի 24-ին Հոլանդական Գվիանա նահանգի Պարամարիբո քաղաքում։  Վելդմանների ընտանիքում Ջոնը դարձել է երկրորդ երեխան, ընտանիքում առաջնեկը եղել է Էլֆրիդը, որը ծնվել է 1966 թվականին։ 70-ականներին Վելդմանը ծնողների հետ գաղթել է Նիդերլանդներ և բնակություն հաստատել Ուտրեխտում։ Հենց այս քաղաքում էլ Ջոնը սկսեց ֆուտբոլ խաղալ տեղի «Էլինվեյկ» թիմում։ Ժամանակի ընթացքում երիտասարդ պաշտպանին նկատել են ՊՍՎ-ի սելեկցիոներները, և Ջոնը Էյնդհովենից տեղափոխվել է ակումբի պատանեկան թիմ։

### Ֆուտբոլային կարիերայի սկիզբ
1986 թվականին, Ջոնը, 18 տարեկանում տեղափոխվել է ՊՍՎ-ի հիմնական կազմ։ Հոլանդիայի բարձրագույն դիվիզիոնում Վելդմանը նորամուտը նշել է 1987 թվականի ապրիլի 5-ին՝ «Ուտրեխտի» դեմ տնային խաղում։ Ջոնը փոխարինման է դուրս եկել 76-րդ րոպեին՝ փոխարինելով կիսապաշտպան Վիլլի վան դե Կերխովին։ Հանդիպումն ավարտվել է ՊՍՎ-ի ջախջախիչ հաղթանակով՝ 5:0 հաշվով։ Հաղթողների կազմում գոլերի հեղինակ են դարձել Ռենե վան դեր Գեյփը, Գերալդ Վանենբուրգը և ֆրանկ Արնեսենը, ինչպես նաև դուբլի հեղինակ է դարձել նորվեգացի Հալվար Թորեսենը։ Երեքուկես տարվա ընթացքում Վելդմանը բավականին հազվադեպ է ընդգրկվել ՊՍՎ-ի հիմնական կազմում՝ առաջնությունում խաղալով ընդամենը 11 հանդիպում։ Սակայն Ջոնին դրա համար հաջողվել է իր նորամուտը նշել 1988/1989 մրցաշրջանի եվրոպական չեմպիոնների գավաթում։ ՊՍՎ-ն, 1988 թվականի նոյեմբերի 9-ին գավաթի երկրորդ փուլի պատասխան խաղի շրջանակներում հանդիպեց պորտուգալական «Պորտուին», Վելդմանն այդ խաղում դուրս եկավ փոխարինման, իսկ նրա թիմը հյուրընկալվելիս պարտվեց 2:0 հաշվով։

1989 թվականի ամռանը ՊՍՎ-ի ղեկավարությունը որոշեց Ջոնին մեկ մրցաշրջանով վարձակալել Թիլբուրգի «Վիլլեմ»։ Ակումբի փոփոխությունը ձեռնտու էր Վելդմանին, «Վիլլեմի» այն ժամանակվա գլխավոր մարզիչ Պիտ դե Վիսերը լիովին վստահում էր Ջոնին իր տեղը թիմի հիմնական կազմում: Ջոնի նորամուտը «Վիլլեմում» տեղի է ունեցել օգոստոսի 12-ին՝ ՄՎՎ ակումբի դեմ առաջնության արտագնա խաղում, որն ավարտվել է «Վիլլեմի» պարտությամբ 2:1 հաշվով։ Մրցաշրջանի ընթացքում Ջոնն առաջնությունում անցկացրել է 27 հանդիպում, իսկ նրա թիմը մրցաշրջանի արդյունքներով զբաղեցրել է միայն տասներեքերորդ տեղը։ Վարձակալության ավարտից հետո «Վիլլեմի» ղեկավարությունը որոշել է երկարաձգել վարձակալության ժամկետը ևս մեկ մրցաշրջանով:

1991 թվականի ամռանը Ջոնը Ռոտերդամից տեղափոխվեց «Սպարտա»։ «Սպարտայի» կազմում հանդես գալով՝ Ջոնը դարձել Է Նիդերլանդների առաջնության լավագույն պաշտպաններից մեկը և եղել է իր ակումբի պաշտպանության անփոփոխ խաղացող։ «Սպարտայում», ինչպես և «Վիլլեմ II»-ում, Ջոնը ակումբի հետ կարող էր հույս դնել միայն մրցաշարային աղյուսակի միջնամասի տեղերի վրա:

1996 թվականի ապրիլին Ջոնը տեղափոխվեց Ամստերդամի «Այաքս», որի մարզիչը Լուի վան Գալն էր։ Վելդմանի պաշտոնական նորամուտը «Այաքսի» կազմում կայացել է օգոստոսի 18-ին՝ ՊՍՎ-ի դեմ Նիդերլանդների Սուպերգավաթի խաղում: Առաջին խաղակեսն ավարտվել է գոլազուրկ ոչ-ոքի, իսկ երկրորդ խաղակեսում ՊՍՎ-ի ֆուտբոլիստները կարողացել են երեք անգամ գրավել «Այաքսի» դարպասապահ Էդվին վան դեր Սարի դարպասը, միայն խաղի վերջնամասում Վելդմանը լքել է խաղադաշտը, 84-րդ րոպեին նրա փոխարեն խաղադաշտ է դուրս եկել Մարիո Մելքիոտը։ Երեք օր անց՝ օգոստոսի 21-ին, Ջոնը նորամուտը նշեց «Այաքսի» կազմում և առաջնությունում, տնային խաղում ամստերդամցիները նվազագույն՝ 1:0 հաշվով առավելության հասան ՆԱԿ-ի նկատմամբ։ «Այաքսում» Վելդմանը որոշ խնդիրներ ուներ, մասնավորապես՝ կոնֆլիկտներ Ֆրանկ դե Բուրի, Վինստոն Բոգարդի և Դանի Բլինդի հետ։ Այնուամենայնիվ, ակումբը 1996/1997 մրցաշրջանում զբաղեցրեց միայն 4-րդ տեղը, որը «Այաքսի» համար համարվում էր ձախողված։

1997 թվականի ամռանը Վելդմանը հեռացավ «Այաքսից» և Առնհեմ քաղաքից տեղափոխվեց «Վիտես» ակումբ։ «Վիտեսում» Վելդմանը շատ չէր խաղում մշտական վնասվածքների պատճառով։ 3 տարվա ընթացքում Ջոնը անցկացրել է 44 հանդիպում: 2000 թվականին Ջոնը տեղափոխվեց «Ռոզենդալ», սակայն այն բանից հետո, երբ ակումբը մեկնեց առաջին դիվիզիոն՝ զբաղեցնելով վերջին տեղը, Ջոնը որոշեց ավարտել իր ֆուտբոլային կարիերան։

### Կարիերան ազգային հավաքականում
Նիդերլանդների ազգային հավաքականում Ջոն Վելդմանն անցկացրել է ընդամենը մեկ հանդիպում, որը տեղի է ունեցել 1996 թվականի ապրիլի 24-ին Գերմանիայի հավաքականի դեմ, որն ավարտվել է հոլանդացիների պարտությամբ 1:0 հաշվով: Ջոնը նաև հավաքականի կազմում էր 1996 թվականի Եվրոպայի առաջնությունում, բայց այդպես էլ ոչ մի խաղ չխաղաց մրցաշարում։

## Սեզոնային Վիճակագրություն

### Վելդմանի հանդիպումները Նիդերլանդների հավաքականի կազմում

**Ընդհանուր՝ 1 խաղ / 0 գոլ՝ 0 հաղթանակ, 0 ոչ-ոքի, 1 պարտություն:**

## Ձեռքբերումներ
* Նիդերլանդների չեմպիոն**՝** 1988
* Չեմպիոնների գավաթակիր**՝** 1988

## Ծանոթագրություններ

## Արտաքին հղումներ
* Профиль на сайте «Sparta-rotterdam.nl»

 
Կատեգորիա:Այաքսի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Սպարտա Ռոտերդամի ֆուտբոլիստներ
Կատեգորիա:Վիլեմ II-ի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ